NARIADENIE KOMISIE (ES) č. 1143/2004
z 22. júna 2004,
doplňujúci nariadenie (ES) č. 143/2004 týkajúce sa konečnej lehoty na predkladanie ponúk v rámci posledného čiastočného ponukového konania pre spätný predaj pšenice na vnútornom trhu v držbe švédskej intervenčnej agentúry
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na nariadenie Rady (EHS) č. 1766/92 zo dňa 30. júna 1992 o spoločnej organizácii trhu s obilninami (1), a najmä na jeho článok 5,
keďže:
(1)
nariadením Komisie (ES) č. 143/2004 (2) bolo otvorené stále ponukové konanie pre spätný predaj pšenice na vnútornom trhu v držbe švédskej intervenčnej agentúry, pre ktoré je konečná lehota na predkladanie ponúk v rámci posledného čiastočného ponukového konania 24. júna 2004,
(2)
so zreteľom k súčasney trhovej situácii je vhodné dátum pre posledne čiastočne ponukové konanie odložiť,
(3)
preto je vhodné upraviť nariadenie (ES) č. 143/2004,
(4)
opatrenia uvedené v tomto nariadení sú v súlade s vyjadrením Riadiaceho výboru pre obilniny,
PRIJALA TOTO NARIADENIE:
Článok 1
Tretí pododsek čl. 4(1) nariadenia (ES) č. 143/2004 sa nahrádza nasledovným textom:
„Lehota na predkladanie ponúk pre posledné čiastočné výberové konanie uplynie 15. júla 2004 o 9. hodine (bruselského času).“
Článok 2
Toto nariadenie nadobúda platnosť v nasledujúci deň po jeho uverejnení v Úradnom vestníku Európskych spoločenstiev.
Toto nariadenie je záväzné vo všetkých svojich ustanoveniach a je priamo uplatniteľné vo všetkých členských štátoch.
V Bruseli, dňa 22. júna 2004